# Northern-linjen

**Northern-linjen** er en linje i Londons undergrunnsbane. Den ligger på dypt nivå, og har to ruter gjennom sentrum og to nordover. I tillegg har en av de to nordgående rutene en avstikker mot Mill Hill East (offisielt planlagt nordover). Den er dermed en av de mest kompliserte linjene å få oversikt over. Northern-linjen er markert med svart farge på undergrunnskartet. Linjen har 50 stasjoner og fraktet 252 310 millioner passasjerreiser i 2011/2012.

Linjen ble åpnet som *City & South London Railway* i november 1890. Den gikk da fra Stockwell til King William Street. Sistnevnte stasjon viste seg å være uegnet til å håndtere all trafikken, og i 1900 ble ruten lagt om. King William Street-stasjonen ble da lagt ned. Den nye ruten gikk fra Moorgate via Bank. Innen 1907 hadde linjen blitt utvidet slik at den gikk fra Clapham Common til Euston.

En annen linje, *Charing Cross, Euston and Hampsted Railway*, ble åpnet i 1907, og gikk fra Charing Cross til Golders Green og Highgate (nå Archway). I 1913 ble de to linjene slått sammen, og i 1914 ble den nyeste delen utvidet til Embankment. I løpet av 1920-årene ble de knyttet sammen ved Camden Town og Kennington. Linjene ble etterhvert forlenget til Morden i sør og Edgware i nord. Den fikk sitt nåværende navn, Northern-linjen, den 28. august 1937, navnet reflekterte det planlagte tillegget av Northern Heights-linjen.

Transport for London har bekreftet at de ønsker å dele linjen i to, for å øke kapasiteten. Dagens løsning medfører ofte forsinkelser da tog fra en grenlinje må vente på tog fra en annen ved krysningsspor. Camden Town stasjon må i tilfellet bygges ut før en eventuell forandring, for å takle det store antallet forventede passasjerer, derfor er det uvisst når forandringene kan iverksettes.

## Togtype

Northern-linjen betjenes av seksvognstog av «1995-Stock», 106 av disse settene ble levert av GEC-Alstom. Hver vogn er 17,77 meter lang. Et tog har kapasitet til 665 passasjerer, hvorav 200 sitteplasser i tillegg til 48 klappseter og 20 «perch seats» der man kan hvile i halvt-stående stilling.

## Kart

Klikkbart kart over Northern-linjen.
## Stasjoner

### High Barnet-grenen

* High Barnet
* Totteridge & Whetstone
* Woodside Park

* West Finchley
* Mill Hill East
* Finchley Central
* East Finchley
* Highgate
* Archway
* Tufnell Park
* Kentish Town

### Edgware-grenen

* Edgware
* Burnt Oak
* Colindale
* Hendon Central
* Brent Cross
* Golders Green
* Hampstead
* Belsize Park
* Chalk Farm

### Camden Town

* Camden Town

*Krysset som forener de to nordlige grenene ligger rett sør for Camden Town. Stasjonen er konstruert slik at togene lett kan veksle der, ettersom det er doble plattformer.*

### Charing Cross-grenen

*Også kalt West End-grenen*

* Mornington Crescent
* Euston
* Warren Street
* Goodge Street
* Tottenham Court Road
* Leicester Square
* Charing Cross
* Embankment
* Waterloo

*Sørgående tog på denne grenen snur ofte på en sløyfe ved Kennington.*

### Bank-grenen

*Også kalt City-grenen*

* Euston
* King's Cross St Pancras
* Angel
* Old Street
* Moorgate
* Bank
* London Bridge
* Borough
* Elephant and Castle

### Morden-grenen

* Kennington
* Oval
* Stockwell
* Clapham North
* Clapham Common
* Clapham South
* Balham
* Tooting Bec
* Tooting Broadway
* Colliers Wood
* South Wimbledon
* Morden

## Northern Heights

Northern Heights var den planlagte forstørrelsen av Northern line ved hjelp av flere nye linjer og innlemming av gamle strekninger.
Innlemminger/overtakelser:

* Northern City Line – jernbanetunnel mellom Finsbury Park og Moorgate. Knyttet Northern til London sentrum
* GNR Edgware-Highgate – eksisterende jernbanelinje mellom Highgate stasjon og Edgware stasjon (dagens Mill Hill East-gren)
* GNR High Barnet – eksisterer enn i dag. Var planlagt som den mindre grenen til fordel for Bushey.
* GNR Alexandra Palace – eksisterende jernbanelinje mellom Highgate og Alexandra Palace (dog ingen overgang til eksisterende jernbane).
* GNR Finsbury Park-Highgate – eksisterende jernbanelinje. Knyttet hele nettverket med Northern City Line.

Nye linjer:

* Ny linje nord for Edgware – bygget med tre stasjoner (ment for å kobles til Watford, del av Watford-Edgware Railway).

Prosjektet ble innledet på 1930-tallet, med hovedsak å dekke deler av den eksisterende bebyggelsen nord for London sentrum (Hendon, Barnet, Edgware). Den hadde som mål å innlemme flere eksisterende jernbanelinjer og bygge nytt (dog ble lite nytt bygget). De nye strekningene ville føre linjen til nye endestasjoner (Finsbury Park/Moorgate, Alexandra Palace, Bushey Heath, High Barnet, Edgware). Nye stasjoner ville blitt:

* Finsbury Pk-Highgate
	+ Crouch End
	+ Stroud Green
* Highgate-Alexandra Palace
	+ Alexandra Palace (senere ødelagt av brann. Skulle ligget ved slottet)
	+ Muswell Hill
	+ Cranley Gardens
* East Finchley-Bushey Heath
	+ Mill Hill (The Hale) – etter Mill Hill East
	+ Edgware – nye plattformer ville måttet bygges
	+ Brockley Hill
	+ Elstree South
	+ Bushey Heath

Tog mot Edgware via Hendon ville ikke trafikkere Bushey Heath, samtidig ville ikke tog via Mill Hill gå ut av trafikk ved Edgware.

I 1950 ble prosjektet delvis forlatt, helt forlatt 9. februar 1954. Grunnen var delvis at linjene ikke ble ferdig elektrifisert (alle linjene var opprinnelig dampdrevne), delvis at den nødvendige pengestrømmen stoppet etter krigen (fordi pengene gikk til å fullføre Central line og gjenoppbygging av krigsskader). I tillegg hindret Green Belt Bushey Heath-grenen fra å åpne. Grenen ble nemlig egentlig bygget for å hjelpe planlagte leiligheter i området. Da det ble klart at leilighetene ikke ville bli bygget ble linjen ulønnsom og lagt ned.

Mill Hill East er en av stasjonene på East Finchley-Bushey-grenen, også den eneste som ble bygget. Grunnen var enkel, brakkene i nærheten (Mill Hill Barracks) trengte dekning, og fikk den. Da krigen brøt ut, var denne og High Barnet-stasjonene bygget. Highgate stasjon er i dag under jord, de andre linjene skulle ha gått på bakken. Fortsatt står bygningene på Highgate stasjon intakt, besøkende kunne tidligere gå opp på bakkestasjonen gjennom en gang. Denne er nå stengt. Dessuten ble ovale tunneler bygget på hver side av stasjonen (en av de fire munningene ble ombygget etter en direkte treff fra en bombe. Den er tube-lignende).

## Referanser

## Se også

* Liste over stasjoner på London Underground

Autoritetsdata